****

**ประกาศเทศบาลตำบลขนอม**

**เรื่อง ให้ยื่นแบบแจ้งรายการเพื่อเสียภาษีโรงเรือนและที่ดิน ประจำปี พ.ศ. 2557**

-----------------------------------------------------------------

ตามพระราชบัญญัติภาษีโรงเรือนและที่ดิน พ.ศ. 2475แก้ไขเพิ่มเติม(ฉบับที่ 5) พ.ศ. 2534

มาตรา8กำหนดให้ผู้รับประเมินชำระภาษีปีละครั้งตามค่ารายปีของทรัพย์สินมาตรา 19กำหนดให้ผู้รับประเมินยื่นแบบพิมพ์เพื่อแจ้งรายการทรัพย์สินต่อพนักงานเจ้าหน้าที่ในท้องที่ซึ่งทรัพย์สินนั้นตั้งอยู่**ภายในเดือนกุมภาพันธ์**ของทุกปี และมาตรา 38กำหนดให้ผู้มีหน้าที่เสียภาษีนำค่าภาษีไปชำระต่อพนักงานเก็บภาษีภายใน 30 วัน นับแต่วันถัดจากวันที่ได้รับการแจ้งประเมินภาษี

 จึงประกาศให้ผู้รับประเมินซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่น ซึ่งอยู่ในข่ายต้องชำระภาษีโรงเรือนและที่ดินตามกฎหมายว่าด้วยภาษีโรงเรือนและที่ดินที่ตั้งอยู่ในเขตเทศบาลตำบลขนอมไปรับแบบพิมพ์แจ้งรายการทรัพย์สินยื่นต่อพนักงานเจ้าหน้าที่เพื่อเสียภาษีได้ที่กองคลัง เทศบาลตำบลขนอม**ได้ตั้งแต่วันที่ 2 มกราคม 2557 ถึงวันที่ 28 กุมภาพันธ์ 2557**ในวันและเวลาราชการหากพ้นกำหนดนี้แล้วท่านจะต้องเสียเงินเพิ่มตามที่กฎหมายกำหนด

จึงประกาศมาให้ทราบโดยทั่วกัน

 ประกาศ ณ วันที่ 26 เดือน ธันวาคม พ.ศ.2556

 (นายประสิทธิ์ เพชราภรณ์)

 นายกเทศมนตรีตำบลขนอม

****

**ประกาศเทศบาลตำบลขนอม**

**เรื่อง ให้ยื่นแบบแจ้งรายการเพื่อเสียภาษีป้าย ประจำปี พ.ศ. 2557**

-----------------------------------------------------------------

ตามพระราชบัญญัติภาษีป้าย พ.ศ. 2510 แก้ไขเพิ่มเติม(ฉบับที่ 2) พ.ศ. 2534 มาตรา 12

กำหนดให้เจ้าของป้ายซึ่งจะต้องเสียภาษีป้ายยื่นแบบแสดงรายการภาษีป้ายตามแบบและวิธีการที่กระทรวง

มหาดไทยกำหนด**ภายในเดือนมีนาคม**ของทุกปีและมาตรา 19 ให้ผู้มีหน้าที่เสียภาษีป้าย ชำระภาษีป้ายต่อพนักงานเจ้าหน้าที่ ณ สถานที่ที่ได้ยื่นแบบแสดงรายการภาษีไว้ ภายใน 15 วันนับแต่วันที่ได้รับแจ้งการประเมิน

 จึงประกาศให้เจ้าของป้ายหรือผู้ครอบครองป้าย ซึ่งมีหน้าที่ต้องเสียภาษีป้ายตามกฎหมายว่าด้วยภาษีป้าย ที่ติดตั้งอยู่ในเขตเทศบาลตำบลขนอม ไปรับแบบพิมพ์แสดงรายการภาษีป้าย และยื่นแบบต่อพนักงานเจ้าหน้าที่เพื่อเสียภาษี ได้ที่ กองคลัง เทศบาลตำบลขนอม ได้**ตั้งแต่วันที่ 2 มกราคม 2557 ถึงวันที่ 31มีนาคม2557** ในวันและเวลาราชการ หากพ้นกำหนดนี้แล้วท่านจะต้องเสียเงินเพิ่มตามที่กฎหมายกำหนด

 จึงประกาศมาให้ทราบโดยทั่วกัน

 ประกาศ ณ วันที่ 26 เดือน ธันวาคม พ.ศ.2556

 (นายประสิทธิ์ เพชราภรณ์)

 นายกเทศมนตรีตำบลขนอม

****

**ประกาศเทศบาลตำบลขนอม**

**เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่**

**ประจำปี พ.ศ. 2557 ถึงปี พ.ศ. 2560**

--------------------------------------------------------------------

ตามพระราชบัญญัติภาษีบำรุงท้องที่ พ.ศ. 2508 แก้ไขเพิ่มเติม(ฉบับที่ 3) พ.ศ.2543

มาตรา24กำหนดให้เจ้าของที่ดิน ผู้มีหน้าที่เสียภาษีบำรุงท้องที่ยื่นแบบแสดงรายการที่ดิน

เป็นรายแปลงตามแบบที่กระทรวงมหาดไทยกำหนด

มาตรา 29 แบบแสดงรายการที่ดินสำหรับที่ดินในเขตองค์กรปกครองส่วนท้องถิ่นใดให้ยื่นต่อ

เจ้าพนักงานประเมิน ณ สำนักงานขององค์กรปกครองส่วนท้องถิ่นที่ที่ดินของผู้เสียภาษีบำรุงท้องที่ตั้งอยู่หรือสถานที่อื่นที่ผู้บริหารท้องถิ่นกำหนดโดยประกาศล่วงหน้าไว้ ณ สำนักงานขององค์กรปกครองส่วนท้องถิ่นไม่น้อยกว่าสามสิบวัน

 มาตรา 30 แบบแสดงรายการที่ดินตามมาตรา 24 และมาตรา 29 ให้ยื่นภายใน**เดือนมกราคมของปีแรกที่มีการตีราคากลางของที่ดิน**(แบบแสดงรายการที่ดินให้ใช้ได้ทุกปีในรอบระยะเวลาสี่ปี)

 จึงประกาศให้เจ้าของที่ดิน ซึ่งที่ดินตั้งอยู่ในเขตเทศบาลตำบลเพชรพะงัน และมีหน้าที่ต้องเสียภาษีบำรุงท้องที่ตามกฎหมายว่าด้วยภาษีบำรุงท้องที่ไปรับแบบพิมพ์แสดงรายการที่ดินและยื่นแบบต่อเจ้าพนัก งานประเมิน เพื่อเสียภาษีประจำปี พ.ศ. 2557 ถึงปี พ.ศ. 2560 ได้ที่ กองคลัง เทศบาลตำบลขนอม ได้**ตั้งแต่วันที่ 2 มกราคม 2557ถึงวันที่ 31 มกราคม 2557และชำระเงินค่าภาษีภายในวันที่ 30 เมษายน 2557** หากพ้นกำหนดนี้แล้วท่านจะต้องเสียเงินเพิ่มตามที่กฎหมายกำหนด

 **หลักฐานประกอบการยื่นแบบแสดงรายการที่ดินเพื่อเสียภาษีบำรุงท้องที่**

1. สำเนาเอกสารสิทธิ์ในที่ดิน เช่นโฉนดที่ดิน, น.ส.3, น.ส.3 ก(ถ่ายสำเนาหน้าหลังทุกแปลง)
2. สำเนาบัตรประจำตัวประชาชน
3. สำเนาทะเบียนบ้าน

 จึงประกาศมาให้ทราบโดยทั่วกัน

 ประกาศ ณ วันที่ 26 เดือน ธันวาคม พ.ศ.2556

 (นายประสิทธิ์ เพชราภรณ์)

 นายกเทศมนตรีตำบลขนอม

****

**ประกาศเทศบาลตำบลขนอม**

**เรื่อง ประชาสัมพันธ์ให้ความรู้เกี่ยวกับภาษีและค่าธรรมเนียมต่างๆ**

-------------------------------------------------------------------

ด้วยเทศบาลตำบลขนอม จะดำเนินการจัดเก็บภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมต่างๆ ในปีงบประมาณ พ.ศ. 2557

 เพื่อให้การจัดเก็บภาษีและค่าธรรมเนียมต่างๆ ของเทศบาลตำบลขนอม เป็นไปด้วยความถูกต้อง ภายในกำหนดเวลาตลอดจนผู้มีหน้าที่เสียภาษีและค่าธรรมเนียมต่างๆ ได้ทราบถึงขั้นตอนการชำระภาษีและค่าธรรมเนียมเทศบาลตำบลขนอมจึงประชาสัมพันธ์ให้ความรู้เกี่ยวกับภาษีและค่าธรรมเนียมต่างๆ ดังต่อไปนี้

1. **ภาษีโรงเรือนและที่ดิน**

ภาษีโรงเรือนและที่ดิน เป็นภาษีที่จัดเก็บจากโรงเรือนหรือสิ่งปลูกสร้างอื่นๆ กับที่ดินที่ใช้ประโยชน์

ต่อเนื่องกับโรงเรือนหรือสิ่งปลูกสร้างนั้น

 ทรัพย์สินที่ต้องเสียภาษีโรงเรือนและที่ดิน ได้แก่ โรงเรือนหรือสิ่งปลูกสร้าง และที่ดินซึ่งใช้ต่อเนื่องกับโรงเรือนและสิ่งปลูกสร้างนั้น และในปีที่ผ่านมาได้มีการใช้ประโยชน์ในทรัพย์สินนั้น เช่น ให้เช่า ใช้เป็นที่ทำการค้าขาย ที่ไว้สินค้า ที่ประกอบอุตสาหกรรม ให้ญาติ บิดา มารดา บุตร หรือผู้อื่นอยู่อาศัย หรือใช้ประกอบกิจการอื่นๆ เพื่อหารายได้ และไม่เข้าข้อยกเว้นตามกฎหมาย

ผู้มีหน้าที่เสียภาษี

- ผู้เป็นเจ้าของทรัพย์สิน

- เจาของโรงเรือนหรือสิ่งปลูกสรางและเจาของที่ดินเปนคนละเจาของ เจาของโรงเรือน

หรือสิ่งปลูกสรางเปนผูมีหนาที่เสียภาษีสําหรับทรัพยสินนั้นทั้งหมด

ขั้นตอนการชำระภาษีโรงเรือนและที่ดิน

1. เจ้าของทรัพย์สินหรือผู้รับมอบอำนาจ ต้องยื่นแบบแสดงรายการทรัพย์สิน (ภ.ร.ด.2) ต่อ

พนักงานเจ้าหน้าที่ซึ่งทรัพย์สินนั้นตั้งอยู่ **ภายในเดือน กุมภาพันธ์ ของทุกปี**

2. พนักงานเจ้าหน้าที่ แจ้งแบบรายการประเมินภาษี (ภ.ร.ด.8) ให้ทราบ

3. ผู้รับประเมินจะต้องชำระภายใน 30 วัน นับแต่วันที่ได้รับแจ้งประเมิน

อัตราค่าภาษี

 ผู้รับประเมินชำระภาษีปีละครั้งตามค่ารายปี และเสียค่าภาษีในอัตราร้อยละ 12.5 ของค่า

รายปี

การอุทธรณ์ภาษี

เมื่อผู้รับประเมินได้รับใบแจ้งการประเมินค่าภาษีแล้ว ไม่พอใจในการประเมินค่าภาษี ให้ยื่น

คำร้องขอให้พิจารณาการประเมินค่าภาษีใหม่ภายใน 15 วัน นับแต่วันที่ได้รับการแจ้งประเมิน (ภ.ร.ด.8)

/เงินเพิ่ม………

- 2 -

เงินเพิ่ม

 ผู้มีหน้าที่เสียภาษีโรงเรือนและที่ดิน เมื่อได้รับแจ้งการประเมินแล้ว จะต้องนำเงินค่าภาษีไปชำระภายใน 30 วัน นับแต่วันถัดจากวันที่ได้รับแจ้งการประเมิน มิฉะนั้นจะต้องเสียเงินเพิ่ม ดังนี้

1. ถ้าชำระไม่เกิน 1 เดือน นับแต่วันพ้นกำหนด ชำระเงินเพิ่มร้อยละ 2.5 ของค่าภาษี

2. ถ้าเกิน 1 เดือน แต่ไม่เกิน 2 เดือน ชำระเงินเพิ่มร้อยละ 5 ของค่าภาษี

3. ถ้าเกิน 2 เดือน แต่ไม่เกิน 3 เดือน ชำระเงินเพิ่มร้อยละ 7.5 ของค่าภาษี

4. ถ้าเกิน 3 เดือน แต่ไม่เกิน 4 เดือน ชำระเงินเพิ่มร้อยละ 10 ของค่าภาษี

บทกำหนดโทษ

1. ผู้ใดละเลยไม่แสดงข้อความในแบบพิมพ์เพื่อแจ้งรายการทรัพย์สิน ต้องระวางโทษปรับ

ไม่เกินสองร้อยบาท และเรียกเก็บค่าภาษีย้อนหลังได้ไม่เกิน 10 ปี

2. ผู้ใดละเลยไม่ปฏิบัติตามหมายเรียกของพนักงานเจ้าหน้าที่ ไม่แจ้งรายการเพิ่มเติมเมื่อ

เรียกร้อง ไม่นำพยานหลักฐานมาแสดงหรือไม่ตอบคำถามเมื่อพนักงานเจ้าหน้าที่ซักถาม ต้องระวางโทษปรับไม่เกินห้าร้อยบาท

3. ผู้ใดยื่นแบบแสดงรายการไม่ถูกต้องตามความเป็นจริง หรือให้ถ้อยคำเท็จ หรือพยาม

หลีกเลี่ยงการคำนวณค่ารายปีแห่งทรัพย์สินของตนต้องระวางโทษคุกไม่เกิน 6 เดือน หรือปรับไม่เกินห้าร้อยบาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี

1. **ภาษีบำรุงท้องที่**

ภาษีบำรุงท้องที่ ที่ดินที่ต้องเสียภาษีบำรุงท้องที่ ได้แก่ พื้นที่ดิน และพื้นที่ที่เป็นภูเขาหรือที่มีน้ำด้วย ไม่ว่าจะเป็นที่ดินว่างเปล่า ที่ดินประกอบกสิกรรม ที่เลี้ยงสัตว์ หรือที่อยู่อาศัย

 ผู้มีหน้าที่เสียภาษี คือ เจ้าของที่ดิน ซึ่งเป็นบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดิน

 กำหนดการยื่นแบบแสดงรายการและเสียภาษี

1. เจ้าของที่ดินซึ่งมีหน้าที่เสียภาษีบำรุงท้องที่จะต้องยื่นแบบแสดงรายการเพื่อชำระภาษี(ภ.บ.ท. 5) ทุกรอบระยะเวลา 4 ปี

2. กำหนดการชำระภาษีภายในเดือน เมษายน ของทุกปี

 3. กรณีได้รับกรรมสิทธิ์ที่ดินใหม่ หรือเนื้อที่ดินเปลี่ยนให้ยื่นแบบ แสดงรายการที่ดิน (ภ.บ.ท.5) ภายใน 30 วัน นับแต่วันที่ได้กรรมสิทธิ์

การลดหย่อนและการยกเว้ันภาษี

1. ที่ดินที่เจ้าของปลูกบ้านอยู่อาศัยโดยไม่ทำการค้าหรือให้เช่าแต่อย่างใดทั้งสิ้น ลดหย่อนได้ไม่

เกิน1 ไร่ ส่วนที่เกินต้องเสียภาษีตามอัตราที่กำหนด

2. ที่ดินที่เจ้าของปลูกบ้านให้เช่าหรือปลูกบ้านทำการค้าและได้เสียภาษีโรงเรือนและที่ดินแล้ว

จำได้รับการยกเว้นภาษีบำรุงท้องที่ในส่วนที่ อาคารนั้นตั้งอยู่

 เงินเพิ่ม

 1. ไม่ยื่นแบบแสดงรายการที่ดินภายในกำหนด ให้เสียเงินเพิ่มร้อยละ 10 ของค่าภาษีและเรียกเก็บภาษีย้อนหลังได้ไม่เกิน 10 ปี

 2.ยื่นแบบแสดงรายการที่ดินไม่ถูกต้อง ให้เสียเงินเพิ่มร้อยละ 10 ของค่าภาษีที่ประเมินเพิ่มเติม

/3. ชี้เขตแจ้ง……

- 3 -

3. ชี้เขตแจ้งจำนวนเนื้อที่ดินไม่ถูกต้อง ให้เสียเงินเพิ่มอีก 1 เท่า ของค่าภาษีที่ประเมินเพิ่มเติม

 4. ไม่ชำระภาษีภายในเวลาที่กำหนด ให้เสียเงินเพิ่มร้อยละ 24 ต่อปี ของค่าภาษี เศษของเดือนให้นับเป็นหนึ่งเดือน

 บทกำหนดโทษ

1. ผู้ใดแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำ

พยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีบำรุงท้องที่ ต้องระวางโทษจำคุกไม่เกิน 6 ปี หรือปรับไม่เกินสองพันบาท หรือทั้งจำทั้งปรับ

 2. ผู้ใดจงใจไม่มาหรือยอมชี้เขต หรือไม่ยอมแจ้งจำนวนเนื้อที่ดิน ต้องระวางโทษจำคุกไม่เกิน 1 เดือน หรือปรับไม่เกินหนึ่งพันบาทหรือทั้งจำทั้งปรับ

 3. ผู้ใดขัดขวางเจ้าพนักงานซึ่งปฏิบัติการสำรวจเนื้อที่ดิน หรือปฏิบัติหน้าที่เพื่อการเร่งรัดภาษีบำรุงท้องที่ค้างชำระ หรือขัดขวางเจ้าพนักงานประเมินในการปฏิบัติการตามหน้าที่ ต้องระวางโทษจำคุกไม่เกิน 1 เดือน หรือปรับไม่เกินหนึ่งพันบาท หรือทั้งจำทั้งปรับ

 4. ผู้ใดฝ่าฝืนคำสั่งของเจ้าพนักงานซึ่งสั่งให้มาให้ถ้อยคำหรือส่งบัญชีหรือเอกสารมาตรวจสอบ หรือส่งให้ปฏิบัติการเท่าที่จำเป็นเพื่อประโยชน์ในการเร่งรัดภาษีบำรุงท้องที่ค้างชำระหรือมามาให้ถ้อยคำ หรือไม่ส่งเอกสารอันควรแก่เรื่องมาแสดงหนังสือเรียก ต้องระโทษจำคุกไม่เกิน 1 เดือน หรือปรับไม่เกินหนึ่งพันบาท หรือทั้งจำทั้งปรับ

 **3. ภาษีป้าย**

 ป้ายที่ต้องเสียภาษี ได้แก่ ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้ ไม่ว่าจะแสดง หรือโฆษณาไว้ที่วัตถุใดๆ ด้วยอักษร ภาพ หรือ เครื่องหมายที่เขียน และสลัก จารึก หรือทำให้ปรากฏด้วยวิธีใดๆ

ผู้มีหน้าที่เสียภาษี

1. เจ้าของป้าย

2. กรณีไม่อาจหาตัวเจ้าของป้ายนั้นได้ ให้ถือว่าผู้ครองครองป้ายนั้นเป็นผู้มีหน้าที่เสียภาษีป้าย

ถ้าไม่อาจหาตัวผู้ครอบครองป้ายนั้นได้ให้ถือว่า เจ้าของหรือผู้ครอบครองอาคารหรือที่ดินที่ป้ายนั้นติดตั้ง หรือแสดงอยู่เป็นผู้เสียภาษีป้ายตามลำดับ

 ระยะเวลาการยื่นแบบแสดงรายการเพื่อเสียภาษี

 1. เจ้าของป้ายที่มีหน้าที่เสียภาษีป้ายต้องยื่นแบบแสดงรายการป้าย (ภป.1) **ภายในเดือน**

**มีนาคมของทุกปี**

2. ในกรณีที่ติดตั้งหรือแสดงป้ายภายหลังเดือนมีนาคม หรือติดตั้งป้ายใหม่แทนป้ายเดิม หรือ

เปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้นให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันที่ติดตั้งป้าย หรือนับแต่วันเปลี่ยนแปลงแก้ไขแล้วแต่กรณี

ขั้นตอนการชำระภาษี

 1. ผู้มีหน้าที่ต้องเสียภาษีป้ายจะต้องยื่นแบบแสดงรายการภาษี (ภป.1) พร้อมด้วยหลักฐาน

 2. พนักงานเจ้าหน้าที่แจ้งการประเมินภาษีแก่ผู้ชำระภาษี

 3. ผู้เสียภาษีต้องชำระค่าภาษีภายใน 15 วัน นับแต่วันที่ได้รับการแจ้งประเมิน

/อัตราค่าภาษี……

- 4 -

อัตราค่าภาษี

 1. ป้ายประเภทที่ 1 ป้ายที่มีอักษรไทยล้วน คิดอัตรา 3 บาท ต่อ 5oo ตารางเซนติเมตร

 2. ป้ายประเภทที่ 2 ป้ายที่มีอักษรไทยปนกับอักษรต่างประทศหรือปนกับภาพและหรือเครื่องหมายอื่น คิดอัตรา 20 บาท ต่อ 5oo ตารางเซนติเมตร

 3. ป้ายประเภทที่ 3 (ก)ป้ายที่ไม่มีอักษรไทยไม่ว่าจะมีภาพหรือเครื่องหมายใดหรือไม่

 (ข)ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษร

 ต่างประเทศ คิดอัตรา 40 บาท ต่อ 500 ตารางเซนติเมตร

 4. ป้ายที่คำนวณภาษีแล้วเสียต่ำกว่า 200 บาท ให้เสียภาษี 200 บาท

 เงินเพิ่ม

1. ไม่ยื่นแบบแสดงรายการภาษีป้ายภายในเวลาที่กำหนด ให้เสียเงินเพิ่มร้อยละสิบของค่าภาษี

2. ยื่นแบบแสดงรายการภาษีป้ายไม่ถูกต้อง ทำให้จำนวนเงินที่จะต้องเสียภาษีป้ายลดน้อยลง

ให้เสียเงินเพิ่มร้อยละ 10 ของค่าภาษีป้ายที่ประเมินเพิ่มเติม

1. ไม่ชำระภาษีภายในเวลาที่กำหนด ให้เสียเงินเพิ่มร้อยละ 2 ต่อเดือนของค่าภาษีป้ายเศษของ

เดือนให้นับเป็นหนึ่งเดือน

**บท**กำหนด**โทษ**

 1. ผู้ใดรู้อยู่แล้วหรือโดยจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีป้าย ต้องระวางโทษจำคุกไม่เกิน 1 ปี หรือปรับตั้งแต่ห้าพันบาท ถึง ห้าหมื่นบาท หรือทั้งจำทั้งปรับ

 2. ผู้ใดจงใจไม่ยื่นแบบแสดงรายการภาษีป้าย ต้องระวางทาสปรับตั้งแต่ห้าพันบาท ถึง ห้าบาท

 3. ผู้ใดไม่แจ้งการรับโอนป้าย ภายใน 30 วัน ตั้งแต่วันรับโอนต้องระวางโทษปรับตั้งแต่หนึ่งพันถึง หนึ่งหมื่นบาท

 4. ผู้ใดไม่แสดงชื่อ-ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่น และพื้นที่เกิน 2 ตารางเมตร ต้องระวางโทษปรับวันละหนึ่งร้อยบาท เรียงรายวันตลอดระยะเวลาที่กระทำความผิด

**4.ค่าอากรและค่าธรรมเนียมควบคุมการฆ่าสัตว์และจำหน่ายเนื้อสัตว์**

ตามพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. 2535กำหนดว่าผู้ใดมีความประสงค์จะฆ่าสัตว์ให้แจ้งจำนวนสัตว์ที่จะฆ่า วันและเวลาที่จะดำเนินการฆ่าสัตว์ และชื่อของโรงฆ่าสัตว์ตามแบบที่กระทรวงมหาดไทยประกาศกำหนดในราชกิจจานุเบกษาต่อพนักงานเจ้าหน้าที่ และเสียอากรการฆ่าสัตว์ตามอัตราที่กำหนดในกฎกระทรวง ดังนี้

1. อากรการฆ่าสัตว์

 โค ตัวละ 12 บาท

 กระบือ ตัวละ 15 บาท

 สุกร ตัวละ 10 บาท

 แพะ หรือ แกะ ตัวละ 4 บาท

/2. ค่าธรรมเนียม……..

- 5 -

2. ค่าธรรมเนียมโรงฆ่าสัตว์

 โค ตัวละ 12 บาท

 กระบือ ตัวละ 15 บาท

 สุกร ตัวละ 15 บาท

3.ค่าธรรมเนียมโรงพักสัตว์ ตัวละ 3 บาท

**5.ค่าธรรมเนียมและใบอนุญาตเกี่ยวกับการควบอาคาร**

 ตามพระราชบัญญัติ ความคุมอาคาร พ.ศ. 2522 กำหนดว่า ผู้ใดจะก่อสร้าง ดัดแปลง รื้อถอน เคลื่อนย้ายและใช้หรือเปลี่ยนการใช้อาคาร ในเขตเทศบาลตำบลขนอม ต้องได้รับอนุญาตจากเจ้าพนักงานท้องถิ่น ผู้ใดฝ่าฝืนหรือไม่ปฏิบัติตามจะมีความผิดตามมาตรา 65 ต้องระวางโทษ จำคุกไม่เกิน 3 เดือน หรือปรับไม่เกิน 60,000 บาท หรือทั้งจำทั้งปรับ

ประกาศ ณ วันที่ 26 ธันวาคม พ.ศ. 2556

(นายประสิทธิ์ เพชราภรณ์)

 นายกเทศมนตรีตำบลขนอม

โรงเรือน หมายถึง บ้าน อาคาร ร้านค้า ตึกแถว บริษัท อาคารพาณิชย์ สำนักงาน ธนาคาร โรงแรม บังกะโล โรงภาพยนตร์ โรงพยาบาล โรงเรียน อพาร์ทเม้นท์ แฟลต หอพัก คลังสินค้า สนามม้า สนามมวย สนามกอล์ฟ เรือน แพ ฯ

 สิ่งปลูกสร้างอย่างอื่นๆ หมายถึง ท่าเรือ คานเรือ อ่างเก็บน้ำสะพาน ฯ ซึ่งมีลักษณะการก่อสร้างติดกับที่ดินเป็นการถาวร

 ที่ดินซึ่งใช้ต่อเนื่องกับโรงเรือนหรือสิ่งปลูกสร้างอย่างอื่น หมายถึง ที่ดินซึ่งปลูกโรงเรือนหรือสิ่งปลูกสร้างอย่างอื่นๆ และบริเวณต่อเนื่องกันซึ่งตามปกติใช้ไปด้วยกันกับโรงเรือน